




Parlamentul  României

Camera  Deputaţilor

Comisia pentru industrii                                               Comisia juridică, de disciplină 

              şi servicii                                                                         şi imunităţi
  Bucureşti, 24.02.2013                                                           Bucureşti, 24.02.2014                                         
      Nr.4c-3/287/2013                                                                   Nr.Plx-239/2013
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra  propunerii legislative pentru modificarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmisă, pentru dezbatere şi avizare în fond, Comisiei pentru industrii şi servicii şi Comisiei juridică, de disciplină şi imunităţi, cu nr.Plx 239 din 25 iunie 2013.
În raport cu  obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                             VICEPREŞEDINTE,

                  Iulian Iancu                                                  Ciprian–Nicolae Nica                        

RAPORT  COMUN

asupra  propunerii legislative pentru modificarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii

În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi, împreună cu Comisia pentru industrii şi servicii, au fost sesizate spre dezbatere în fond, cu propunerii legislative pentru modificarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, trimisă cu adresa nr. Pl-x 239 din 25 iunie 2013, înregistrată la Comisia pentru industrii şi servicii sub nr. 4c-3/287  din 25 iunie 2013, iar la Comisia juridică sub nr. 31/809 din 26 iunie 2013.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, Camera Deputaţilor este Cameră decizională. 

     Senatul, în calitate de primă Cameră sesizată, a respins iniţiativa legislativă în şedinţa din 17 iunie 2013. 
Consiliul Legislativ a avizat favorabil iniţiativa legislativă, conform avizului nr.283 din 15 aprilie 2013.

Comisia pentru buget, finanţe şi bănci, prin adresa nr. 4c-2/312 din 3 septembrie 2013, nu  susţine adoptarea acestei iniţiative legislative.

Comisia pentru administraţie publică, amenajarea teritoriului şi echilibru ecologic, prin adresa nr. 4c-6/302 din 3 septembrie 2013, nu  susţine adoptarea acestei iniţiative legislative.

Guvernul, prin punctul de vedere transmis cu adresa nr.749 din  16 mai 2013,  nu susţine adoptarea acestei iniţiative legislative. 
Propunerea legislativă  are  ca obiect modificarea alin.(2) al art.200 din Ordonanţa de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a  contractelor de concesiune de servicii, aprobată cu modificări şi  completări prin Legea nr.337/2006, cu  modificările şi  completările ulterioare, în sensul precizării unui termen exact pentru stabilirea intervalului maxim de extindere a evaluării, ce nu poate depăşi 25 de zile de la înştiinţarea operatorului economic cu privire la prelungirea acestei perioade, având drept  scop deblocarea unor situaţii, în care amânarea pentru o perioadă nedefinită a evaluării ofertelor depăşeşte cu mult termenul iniţial prevăzut de lege pentru parcurgerea tuturor etapelor procedurale.


În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei pentru industrii şi servicii au examinat, în şedinţa din data de 11 februarie 2014, iar cei Comisiei juridice, de disciplină şi imunităţi - în şedinţa din data de 16 decembrie  2013, iniţiativa legislativă, expunerea de motive şi avizul favorabil al Consiliului Legislativ.


Din numărul total de 25 de membri ai Comisiei pentru industrii şi servicii au participat la şedinţă 24 deputaţi, respectiv 21 deputaţi din totalul de 27 de membri ai Comisiei juridice, de disciplină şi imunităţi.


La dezbaterea propunerii legislative au participat, în calitate de invitaţi, din partea ANRMAP: dl. Bogdan Paul Dobrin - preşedinte şi dl. Mircea Fechet - vicepreşedinte.
În urma examinării iniţiativei legislative şi a opiniilor exprimate de  către membrii Comisiei s-a hotărât, cu unanimitate de voturi, respingerea propunerii legislative pentru modificarea Ordonanţei de urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii.   


În raport de obiectul şi conţinutul său, propunerea legislativă face parte din categoria legilor ordinare.

             PREŞEDINTE,                                                                 VICEPREŞEDINTE,
                     Iulian IANCU                                                         Ciprian–Nicolae NICA                                                                   

	SECRETAR,
Antal ISTVAN                                                                                         
	                             SECRETAR,

          Theodor-Cătălin NICOLESCU                                                                           


 Consilier palamentar,                                                                                             Consilier parlamentar,                                                                                                                                          
  Silvia Vlăsceanu                                                                                                          Florica Manole                                                                                                                                  

